Document ID: 31993R2776

KOMISSION ASETUS (ETY) N:o 2776/93,
annettu 8 päivänä lokakuuta 1993,
neuvoston asetuksessa (ETY) N:o 1765/92 tarkoitettujen öljysiementen tuottajia koskevan tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2294/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on viimeksi muutettuna asetuksella (ETY) N:o 1552/93(2), ja erityisesti sen 11 artiklan 1 kohdan,
sekä katsoo, että
neuvoston asetuksessa (ETY) N:o 1765/92 tarkoitettujen öljysiementen tuottajia koskevan tukijärjestelmän soveltamista koskevista yksityiskohtaisista säännöistä 31 päivänä heinäkuuta 1992 annetussa komission asetuksessa (ETY) N:o 2294/92(3), sellaisena kuin se on viimeksi muutettuna asetuksella (ETY) N:o 1664/93(4), rajoitetaan rapsin tuottajien oikeus korvauksiin niihin tuottajiin, jotka käyttävät määriteltyjä laatuja ja lajikkeita olevia siemeniä; tuottajien käytettävissä on vastedes uusia rapsilajikkeita, jotka täyttävät vahvistetut korvauskelpoisuusperusteet; nämä lajikkeet olisi lisättävä taannehtivasti 1 päivästä heinäkuuta 1993 nykyiseen luetteloon, jotta ei rangaistaisi tuottajia, jotka ovat kylväneet näitä lajikkeita kyseisen päivämäärän jälkeen, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään 1 päivästä heinäkuuta 1993 asetuksen (ETY) N:o 2294/92 liitteessä II olevaan lajikeluetteloon seuraavat rapsin lajikkeet: "Aladin, Chang, Ester, Express, Gypse, Impala, Maja, Synergy".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä lokakuuta 1993.

Labels: 17
19
6